Document ID: 31984R0838

KOMISSION ASETUS (ETY) N:o 838/84,
annettu 30 päivänä maaliskuuta 1984,
oliiviöljyn tuontimaksun vahvistamista tarjouskilpailulla koskevan järjestelmän soveltamista koskevista yksityiskohtaisista säännöistä annetun asetuksen (ETY) N:o 3136/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1413/82(), ja erityisesti sen 16 artiklan 6 kohdan,
sekä katsoo, että
komission asetuksen (ETY) N:o 3136/78(), sellaisena kuin se on viimeksi muutettuna asetuksella (ETY) N:o 134/84(), 6 artiklassa säädetään, että tarjouskilpailumenettelyyn kuuluvat ainoastaan suurempia kuin 5 250 kilogramman määriä kyseistä tuotetta koskevat hakemukset; niihin määriin, jotka eivät ole suurempia kuin 5 000 kilogrammaa, sovelletaan kullekin kyseiselle oliiviöljyn luokalle tuontipäivänä voimassa olevaa vähimmäismaksua; kokemus on osoittanut, että nämä luvut on vahvistettu korkeammalle tasolle kuin tavanomaisen tuontimaksun vahvistamista tarjouskilpailulla koskevan järjestelmän kiertämisen estämiseksi on tarpeen; tämän vuoksi olisi mukautettava kyseiset säännökset suurentamalla erityisesti niitä enimmäismääriä, joihin tätä yksinkertaistettua järjestelmää sovelletaan, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3136/78 seuraavasti:
1. Korvataan 6 artiklan 1 kohdassa ilmaisu "5 250 kilogramman" ilmaisulla "10 500 kilogramman".
2. Korvataan 6 artiklan 3 kohdassa ilmaisu "5 000 kilogrammaa" ilmaisulla "10 000 kilogrammaa".
2 artikla
Tämä asetus tulee voimaan 1 päivänä huhtikuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä maaliskuuta 1984.

Labels: 3
17
15